גאורגיה באירוויזיון 2024

גאורגיה השתתפה באירוויזיון 2024, שהתקיים במאלמה שבשוודיה, עם השיר "Firefighter" בביצוע הזמרת הגאורגית נוצה בוזלאדזה. תאגיד השידור הגאורגי (GPB) בחר באופן פנימי את הנציג ואת שיר המדינה לתחרות. קדם לאירוויזיון 2024 השתתפה גאורגיה 15 פעמים בתחרות הזמר מאז הצטרפותה בשנת 2007. המיקום הגבוה אליו הגיעה המדינה בתחרות הוא המקום התשיעי, אליו הגיעו שניים מנציגיה. הראשונה, סופיה ניז'ארדזי עם השיר "Shine"‏ (2010); והשנייה, להקת אדריין עם השיר "One More Day"‏ (2011). מאז הנחלת שיטת חצאי הגמר באירוויזיון 2004 הצליחה גאורגיה להעפיל שבע פעמים. בשנת 2009 נפסל השיר הגאורגי "We Don't Wanna Put In" מהשתתפות בתחרות, כיוון שמילותיו מכילות מסרים פוליטיים נגד ראש ממשלת רוסיה ולדימיר פוטין. באירוויזיון 2023 כשלה הנציגה הגאורגית, אירו חצ'אנובי, לעלות לשלב הגמר עם השיר "Echo". תאגיד השידור הגאורגי (GPB) משדר בקביעות את אירועי האירוויזיון בשטח המדינה, ומארגן את תהליך בחירת השיר הגאורגי שנשלח לתחרות. בעבר אומצו מספר שיטות בחירה שונות, כמו קדם לאומי או בחירות פנימיות. ב-2023 נציגת המדינה נבחרה באמצעות התוכנית The Voice Georgia, ואילו השיר נקבע באופן פנימי. ב-15 בספטמבר 2023 אישר GPB את השתתפות המדינה באירוויזיון 2024. ב-12 בינואר 2024 נחשף כי בוזלאדזה נבחרה לייצג את המדינה בתחרות. למחרת החל תהליך יצירת השיר: תאגיד השידור הגאורגי פתח את תקופת הגשת השירים, שנמשכה עד לסוף חודש ינואר, לסינון הוועדה המקצועית. למעלה מ-300 שירים נשלחו. באמצע פברואר נודע כי דרקו דימיטרוב השתתף בכתיבתו של "Firefighter".‏ ב-6 במרץ נחשף שמו על ידי בוזלאדזה, ורק לאחר חמישה ימים יצא לאור באופן רשמי. יחד עם פרסומו עלה ליוטיוב הווידאו קליפ הרשמי שלו בבימויו של זאזא אורשווילי. כחלק מקידום השיר לקראת התחרות אישרה בוזלאדזה את השתתפותה ב-PrePartyES במדריד ב-30 במרץ, במסיבת האירוויזיון של לונדון ב-7 באפריל ובקונצרט האירוויזיון באמסטרדם ב-13 באפריל. ב-21 במרץ ביצעה את "Firefighter" במהלך משחק כדורגל בין גאורגיה ללוקסמבורג, שנערך כחלק מהיורו 2024 בטביליסי. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌גאורגיה שובצה להשתתף בחלקו השני של חצי הגמר השני, שהתקיים ב-9 במאי. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. גאורגיה הופיעה כמדינה ה-11, אחרי סן מרינו ולפני בלגיה. בגאורגיה, כל שלושת המשדרים שודרו ב-1TV, עם פרשנות מאת ניקה לובילדזה. ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. גאורגיה בחרה להציג את סופו חלוושי, נציגת גאורגיה לאירוויזיון 2007, שדורגה במקום ה-12, ואת נינה סובלאטי, נציגת המדינה לאירוויזיון 2015, שהגיעה למקום ה-11. בוזלאדזה השתתפה בחזרות טכניות ב-30 באפריל וב-3 במאי, ולאחר מכן בעוד שלוש חזרות גנרליות ב-8 וב-9 במאי. הופעתה של בולאדזה נפתחת כשהיא עומדת על ריבוע מוגבה במרכז הבמה. היא לובשת שמלה, נועלת מגפיים ועוטה כפפות – כל הפריטים בצבע זהב. כשהבית הראשון מתחיל מוחלף צבע המסך המרכזי לאדום, ובמרכזו מעגל. תנועת ידיה של בוזלאדזה מסונכרנות עם המוקרן במסך, כך שנראה כאילו יוצאת מידיה להבות אש. בקטע המחבר בין הבית לפזמון הראשון עולים לבמה ארבעה רקדנים גברים, שלבושים בחליפות שחורות. בפזמון מוקרן שוב המעגל, הפעם כשיוצא ממנו אש. בנוסף, מכל צד של הצורה מופיעים פניה של בוזלאדזה, המבצעת את מילות השיר. בקטע האינסטרומנטלי עוברת בוזלאדזה לרקוד, כשלאורך הבמה מופעלים כל תותחי האש והלהביורים. המשך ההופעה זהה לחלקיה הקודמים. היא מסתיימת כשבוזלאדזה עומדת על במה גבוהה בהרבה מזו בהתחלה. בסוף המופע הוכרז כי גאורגיה סיימה את הערב בין עשר המדינות, שהעפילו לשלב הגמר. מאוחר יותר התברר כי היא דורגה במקום השמיני עם 54 נקודות. זו הייתה הפעם הראשונה מאז אירוויזיון 2016 שגאורגיה העפילה לגמר. זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. גאורגיה הוגרלה ל"בחירת ההפקה". ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. גאורגיה שובצה כהופעה ה-24, אחרי קרואטיה ולפני צרפת. לקראת המופע, השתתפה בוזלאדזה בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. גאורגיה הגיעה למקום ה-21 בגמר עם 34 נקודות; 15 נקודות מהשופטים, ו-19 נקודות מהקהל. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הגאורגי הורכב מארחיל ניז'רדזה, מרב נוצוביצה, מרב סנודזה, נינו בדורשווילי וטינטין ג'מבוריה. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מדיה וקבצים בנושא גאורגיה באירוויזיון 2024 בוויקישיתוף סרטון השיר "גאורגיה באירוויזיון 2024" באתר יוטיוב הולנד נפסלה כמה שעות לפני הגמר. Bakker, Sietse (10 במרץ 2009). "Georgian song lyrics do not comply with Rules". Eurovision.tv. EBU. נבדק ב-20 בנובמבר 2014. {{cite web}}: (עזרה) Jonze, Tim (11 במרץ 2009). "Eurovision 2009: Georgia pulls out of contest over 'Putin song'". The Guardian. נבדק ב-20 בנובמבר 2014. {{cite web}}: (עזרה) "Putin jibe picked for Eurovision". bbc.co.uk. BBC News. 19 בפברואר 2009. נבדק ב-20 בנובמבר 2014. {{cite web}}: (עזרה) Jiandani, Sanjay (15 בספטמבר 2023). "Georgia: GPB confirms participation at Eurovision 2024". ESCToday. נבדק ב-15 בספטמבר 2023. {{cite web}}: (עזרה) Adams, William Lee (12 בינואר 2024). "Nutsa Buzaladze is Georgia's Eurovision 2024 singer". Wiwibloggs (באנגלית אמריקאית). נבדק ב-11 במרץ 2024. {{cite web}}: (עזרה)תחזוקה - ציטוט: url-status (link) "დაწერე ევროვიზიის სიმღერა ნუცასთვის - პირველი არხი სიმღერის შესარჩევ კონკურსს აცხადებს" [Write a Eurovision song for Nutsa - the First Channel announces the song selection contest]. TV1 (בגאורגית). Georgian Public Broadcaster. 13 בינואר 2024. נבדק ב-11 במרץ 2024. {{cite web}}: (עזרה)תחזוקה - ציטוט: url-status (link) Kizel, Ido (14 בפברואר 2024). "גאורגיה: דרקו דימיטרוב עובד עם נוצה בוזלאדזה על השיר לאירוויזיון" [Georgia: Darko Dimitrov working with Nutsa Buzaladze on the song for Eurovision]. EuroMix. נבדק ב-11 במרץ 2024. {{cite web}}: (עזרה) Bijuvignesh, Darshan (6 במרץ 2024). "Georgia: Nutsa Buzaladze Will Sing 'Fire Fighter' at Eurovision 2024". Eurovoix. נבדק ב-11 במרץ 2024. {{cite web}}: (עזרה) Mamsikashvili, Rezo (11 במרץ 2024). "Georgia: Nutsa Buzaladze releases her Eurovision song "Firefighter"". Wiwibloggs (באנגלית אמריקאית). נבדק ב-11 במרץ 2024. {{cite web}}: (עזרה)תחזוקה - ציטוט: url-status (link) Kartozia, Marika (11 במרץ 2024). "Nutsa Buzaladze's official music video for Eurovision 2024 premiered". 1TV (באנגלית אמריקאית). Georgian Public Broadcaster. נבדק ב-11 במרץ 2024. {{cite web}}: (עזרה) Rico, Vicente (16 במרץ 2024). "La georgiana Nutsa Buzaladze cantará y nos hará bailar en la PrePartyES 2024" [Georgian Nutsa Buzaladze will sing and make us dance at the PrePartyES 2024]. Eurovision-Spain.com (בEuropean Spanish). נבדק ב-25 במרץ 2024. {{cite web}}: (עזרה) Granger, Anthony (2024-03-12). "Georgia: Nutsa Buzaladaze to Perform at Eurovision in Concert". Eurovoix. נבדק ב-2024-03-12. Granger, Anthony (2024-03-20). "Georgia: Nutsa Buzaladze to Perform at UEFA 2024 Match in Tbilisi". Eurovoix. נבדק ב-2024-03-20. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) ESC, Eurovision 2024: Semi-Final Running Orders revealed!, ‏26 במרץ 2024 (באנגלית) ევროვიზია 2024 - 7, 9 და 11 მაისი, პირდაპირი ტრანსლაცია პირველ არხზე, 1TV (בגאורגית) Darshan Bijuvignesh, 🇬🇪 Georgia: Nika Lobiladze Commentator for GPB at Eurovision 2024, Eurovoix, ‏2024-05-08 (באנגלית בריטית) "Eurovision 2024: Rehearsal Schedule". Eurovisionworld. 25 באפריל 2024. נבדק ב-25 באפריל 2024. {{cite web}}: (עזרה) Farren, Neil (30 באפריל 2024). "Georgia: All the Details About Nutsa Buzaladze's First Rehearsal". Eurovoix. נבדק ב-30 באפריל 2024. {{cite web}}: (עזרה) Eurovision 2024 Semi-final 2 Results, eurovisionworld "Eurovision 2024: Semi-Final Two Qualifiers Final Running Order Allocation". Eurovoix. 9 במאי 2024. {{cite web}}: (עזרה) "Eurovision 2024: The Grand Final running order". Eurovoix. 9 במאי 2024. {{cite web}}: (עזרה) Eurovision 2024 Results: Voting & Points, eurovisionworld "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Malmö 2024". European Broadcasting Union (EBU). Malmö 2024, אתר האירוויזיון "Eurovision 2024 Final Juries". eurovision.tv. European Broadcasting Union. נבדק ב-12 במאי 2024. {{cite web}}: (עזרה) Malmö 2024, אתר האירוויזיון "Statement on Dutch participation in the Eurovision Song Contest". European Broadcasting Union. 11 במאי 2024. נבדק ב-22 במאי 2024. {{cite web}}: (עזרה) "How do I vote for my favourite Eurovision song?". European Broadcasting Union. ארכיון מ-18 במאי 2024. נבדק ב-22 במאי 2024. {{cite web}}: (עזרה)